ทวงหนี้
โดย...ชัตน์วรี (shewarat@hotmail.com)
9 มี.ค. 2559

โดย...ชัตน์วรี ([email protected])
แม้ว่ากฎหมายทวงถามหนี้มีผลบังคับแล้วตั้งแต่วันที่ 2 ก.ย. 2558 และสถิติการร้องเรียนเกี่ยวกับการทวงหนี้ที่ไม่เป็นธรรมก็ลดลง แต่ก็ใช่ว่าจะไม่มีพฤติกรรมการทวงหนี้ที่ไม่เป็นธรรมอยู่
วันนี้อยากจะมาเล่าสู่กันฟังถึงกรณีลูกหนี้จ่ายชำระหนี้บัตรเครดิตครบหมดแล้ว จู่ๆ ก็ได้รับจดหมายจากกรมบังคับคดีร่วมกับผู้ประกอบการบัตรเครดิตแห่งหนึ่งให้ไปไกล่เกลี่ยหนี้ ไม่เช่นนั้นอาจจะถูกบังคับคดียึดทรัพย์ ทำให้ลูกหนี้ “งง” แต่ก็ไปตามจดหมายเชิญ ในที่สุดก็พบว่าเกิดความผิดพลาดของข้อมูลว่าจ่ายหนี้กันจบไปแล้วแต่ไม่เอาออกจากระบบ ตามทวงซ้ำซ้อนอีก แต่เรื่องยังไม่จบแค่นี้
ต่อมาก็มาทวงถามว่าค้างชำระค่าธรรมเนียมอีก 105 บาท แถมค่าปรับอีก 500 บาท โทรมาให้รีบไปชำระด่วนวันนี้ตอนนี้ บังเอิญลูกหนี้ไม่อยู่ ไปต่างประเทศ แม่ซึ่งอายุมากแล้วรับโทรศัพท์ทวงหนี้ก็ตื่นตระหนก รีบไปชำระหนี้ให้เลย 
ไม่รู้ว่าจะมีอีกหลายคนหรือไม่ที่โดนแบบนี้ จริงๆ ไปดูกฎหมายทวงถามหนี้สามารถฟ้องได้หลายข้อหาเลย ทั้งข้อหาข่มขู่ ทวงหนี้กับคนที่ไม่ใช่ลูกหนี้ ฯลฯ แต่ละกระทงก็มีโทษจำคุกไม่เกิน 1 ปี ปรับไม่เกิน 1 แสนบาท